437.11 REGOLAMENTI DWAR IL-KUMMER~ TA’ EQUIDAEMA’ STATI MEMBRI (KONDIZZJONIJIET ŻOOTEKNIĊI U ĠENEALOĠIĊI) L-AVVIŻ LEGALI 259 tal-2010. L-AVVIŻ LEGALI 259 tal-2010. 1. Titolu u skop. (1) It-titolu ta’ dawn ir-regolamenti huwa Regolamenti dwar il-Kummerċ ta’ Equidaema’ Stati Membri (Kondizzjonijiet Żootekniċi u Genealoġiċi). (2) L-iskop ta’ dawn ir-regolamenti hu li jimplimentaw id-disposizzjonijiet li jinsabu taħt id-Direttiva tal-Kunsill tal-Unjoni Ewropea 90/427/KEC dwar il-kondizzjonijiet żootekniċi u ġenealoġiċi li jirregolaw il-kummerċ intra-kommunitarju ta’ equida e. Dawn ir-regolamenti jistabbilixxu l-kondizzjonijiet żootekniċi u ġenealoġiċi li jirregolaw il-kummerċ ma’ Stati Membri f’equidae, is-semen, l-ova u l-embrijuni tagħhom. 2. (1) Kemm-il darba ma jiġix stabbilit xort’ oħra f’dawn ir-regolamenti, t-tifsiriet fl-Att għandhom jibqgħu japplikaw. (2) Għall-fini ta’ dawn ir-regolamenti u kemm-il darba r-rabta tal-kliem ma tkunx teħtieġ xort’oħra: "l-Att " tfisser l-Att dwar is-Servizzi Veterinarji; Kap. 437. Kap. 437. " l-awtorità kompetenti " tfisser l-Awtorità dwar is-Servizzi Veterinarji f’Malta kif imwaqqfa bl-Att; "equidae" tfisser annimali domestiċi tal-ispeċi ekwini jew asinini jew it-tnissil imħallat tagħhom; "equidae reġistrati " tfisser equidae li jkunu mdaħħla jew reġistrati u eliġibbli għad-dħul f’kotba bir-razez taż-/wiemel tat-tiġrija, skond ir-regoli stabbiliti skond ir-regolament 4(2)(b) u identifikati permezz tad-dokument ta’ identifikazzjoni stabbilit fir-regolament 8(a); " il-Komunità " tfisser il-Komunità Ewropea kif imwaqqfa bit-Trattat li jistabbilixxi l-Komunità Ewropea; " kummerċ " tfisser kummerċ bejn Stati Membri jew bejn pajjiż terz u Stat Membru f’annimali u l-prodotti tagħhom, negozju jew impjieg biex isir profitt jew qligħ, b’mod partikolari f’bejgħ bl-ingrossa jew bejgħ bl-imnut u tinkludi ftehim f’xi attività ta’ negozju partikolari; "pajjiż terz " tfisser pajjiż li ma jkunx stat membru tal-Unjoni Ewropea; "reġistru għaż-/wiemel tar-razza " tfisser kull ktieb, reġistru, inkartament, jew mezz ta’ data: (a) li jkun miżmum jew minn organizzazzjoni jew assoċjazzjoni uffiċjalment approvata jew rikonoxxuta minn Malta jew minn Stat Membru jew minn aġenzija uffiċjali ta’ Malta jew tal-iStat Membru kkonċernat; u (b) li fih l-equidae ikunu mdaħħla jew reġistrati, b’referenza għall-antenati kollha magħrufa tagħhom; " Stat Membru " tfisser stat li jkun membru fl-Unjoni Ewropea; " Stat Membru tat-tluq " għandu jkollha l-istess tifsira mogħtija lilha taħt ir-Regoli dwar il-Kondizzjonijiet tas-Saħħa tal-Annimali li jirregolaw il-Moviment u l-Importazzjoni tal-Ekwini minn Pajjiżi Terzi. L.S.437.60 3. Kummerċ ma’ Stati Membri f’equidae u s-semen, l-ova u l-embrijuni tagħhom ma jistax ikun projbit jew ristrett għal raġunijiet żootekniċi jew ġenealoġiċi kemm-il darba ma jkunx inkosistenti ma’ dawn ir-regolamenti. Fil-każ ta’ kummerċ intra-Komunitarju f’equidae li jkunu reġistrati, fis-semen, l-ova, u l-embrijuni tagħhom, id-disposizzjonijiet nazzjonali skond ir-regoli ġenerali li jkollom x’jaqsmu ma’ kummerċ intra-Komunitarju interalia proċeduri dwar verifiki veterinarji bejn Stati Membri, għandhom jibqgħu japplikaw pendent id-dħul fis-seħħ tal-ħtiġiet rilevanti tal-Komunità Ewropea msemmija fir-regolamenti 4 u 8. 4. Rikonoxximent ta’ organizzazjonijiet u reġistrazjoni fir-reġistri għaż-/wiemel tar-razza. (1) Il-prinċipji li ġejjin għandhom ikunu meħuda f’konsiderazzjoni meta jiġu adottati r-regoli msemmija fis-sub regolament (2):(a) ir-rikonoxximent jew approvazzjoni ta’ organizzazzjonijiet u assoċjazzjonijiet li jkunu jżommu jew jistabbilixxu kotba għaż-/wiemel tar-razza għandu jkun soġġett għal konformità mal-prinċipji stabbiliti mill-organizzazzjoni jew assoċjazzjoni li jkunu jżommu r-reġistru għaż-/wiemel tar-razza tal-oriġini tar-razza; u (b) il-kriterji għad-dħul u r-reġistrazzjoni fir-reġistri għaż-/wiemel tar-razza għandhom ikunu stabbiliti abbażi tal-karatteristiċi tar-razza u b’mod partikolari għal ċerti razezpuri, għal fini biex jirregolaw r-reġistrazzjoni tal-equidae li jkunu prodotti billi jintużaw metodi ta’ riproduzzjoni artifiċjali. (2) Għandhom ikunu stabbiliti skond il-ħtiġiet tal-Komunità Ewropea, skond il-proċedura stabbilita fl-artikolu 34(d) tal-Att u skond il-prinċipji stabbiliti fis-sub regolament (1):(a) il-kriterji għall-approvazzjoni jew rikonoxximent ta’ organizzazzjonijiet u assoċjazzjonijiet li jkunu jżommu jew jistabbilixxu reġistri għaż-/wiemel tar-razza; (b) il-kriterji għad-dħul u r-reġistrazzjoni fir-reġistri għaż-/wiemel tar-razza; (ċ) jekk ikun meħtieġ, il-kriterji u metodi li jintużaw biex ikunu identifikati equida e reġistrati; (d) il-kriterji għat-tfassil taċ-ċertifikat ta’ oriġini u d-dokument ta’ identifikazzjoni msemmi fir-regolament 8; u (e) jekk ikun meħtieġ, regoli biex jiġi assigurat koordinament bejn l-organizzazzjonijiet jew assoċjazzjonijiet imsemmijin fir-regolament 5. 5. Żamma ta’ lista ta’ assoċjazzjonijiet jew organizzazzjonijiet ta’ min ikun qiegħed irabbi. L-awtorità kompetenti għandha tfassal u żżomm aġġorna tal-lista ta’ korpi li jkunu jżommu jew jistabbilixxu r-reġistri għaż-/wiemel tar-razza kif imsemmi fil-paragrafu (b) tat-tifsira "reġistru għaż-/wiemel tar-razza " fir-regolament 2(2), li jkunu approvati jew rikonoxxuti abbażi tal-kriterji stabbiliti skond ir-regolament 4(2)(a) u tara li tagħmel dan disponibbli għall-Istati Membri l-oħra u għall-pubbliku. Ir-regoli dettaljati għall-applikazzjoni uniformi ta’ dan ir-regolament jistgħu jiġu adottati skond il-proċedura msemmija fir-regolament 8. 6. Reġistrazzjoni ta’ equidae. (1) Fil-kummerċ ma’ Stati Membri, l-equidae li jkunu reġistrati fl-iStati Membri tat-tluq għandhom, ħlief meta jintlaħaq ftehim ta’ deroga bil-kunsens komuni bejn iż-żewġ organizzazzjonijiet jew assoċjazzjonijiet ikkonċernati, ikunu reġistrati jew imdaħħla fir-reġistru għaż-/wiemel tar-razza adatt ta’ Malta meta jaslu fid-destinazzjoni, taħt l-istess isem, b’referenza, skond ftehim internazzjonali, ta’ kull inizjali tal-pajjiż fejn ikunu twieldu. (2) Meta l-kostituzzjoni tal-organizzazzjonijiet jew assoċjazzjonijiet tkun hekk tippermetti, l-isem oriġinali tal-annimal jista’ jkollu qablu jew wara jhisem ieħor fuq bażi proviżorja jew permanenti, kemm-il darba matul il-ħajja tal-annimal, l-isem oriġinali ikun miżmum f’parentesiu li l-post tat-twelid ikun indikat permezz ta’ inizjali rikonoxxuti minn ftehim internazzjonali. Miżuri alternattivi jistgħu jittieħdu biex tkun imħarsa l-identità kontinwa tal-annimal skond il-ħtiġiet tal-Komunità Ewropea u skond kull proċedura stabbilita skond l-artikolu 34(d) tal-Att. 7. Monitoraġġ tat-twettiq u verifika tal-valur ġenetiku ta’ annimali għat-tnissil. B’konformità mal-prinċipji stabbiliti fir-regolament 4(1), dan li ġej jista’ jkun stabbilit skond il-ħtiġiet tal-Komunità Ewropea u skond kull proċedura stabbilita skond l-artikolu 34(d) tal-Att: (a) il-metodi tat-twettiq ta’ monitoraġġ u l-verifikar tal-valur ġenetiku tal-annimali tat-tnissil; u (b) abbażi tal-metodi msemmija fil-paragrafu (a), il-kriterji ġenerali għall-approvazzjoni ta’ annimal raġel tat-tgħammir jew, jekk xieraq, ta’ annimalmara tat-tgħammir għall-finijiet ta’ tnissil u għall-użu tas-semen, l-ova jew l-embrijuni tagħhom. 8. Dokument ta’ identifikazzjoni ta’ equida e. L.S.437.60 L-awtorità kompetenti għandha tiżgura li: (a) fil-movimenti tagħhom, l-equidae li jkunu reġistrati jkollhom magħhom dokument ta’ identifikazzjoni mfassal skond il-ħtiġiet tal-Komunità Ewropea u skond kull proċedura stabbilita skond l-artikolu 34(d) tal-Att, u maħruġ mill-organizzazzjonijiet jew assoċjazzjonijiet imsemmijin fir-regolament 5 u kif imsemmija fit-tifsira "equida e reġistrati" fir-regolament 2(2) tar-Regoli dwar il-Kondizzjonijiet tas-Saħħa tal-Annimali li jirregolaw il-Moviment u l-Importazzjoni tal-Ekwini minn Pajjiżi Terzi. Id-dokument ta’ identifikazzjoni għaż-/wiemel reġistrati li għandu jkun imfassal bil-lingwi ta’ Malta u tal-iStati Membri, għandu jkollu fih minn tal-inqas l-informazzjoni msemmija fl-Iskeda. Dik l-informazzjoni tista’ tkun miżjuda jew emendata skond il-ħtiġiet tal-Komunità Ewropea u skond kull proċedura stabbilita fl-artikolu 34(d) tal-Att; (b) meta jkunu mibjugħa, is-semen, l-ova u l-embrijuni tal-equida e reġistrati jkollhom magħhom ċertifikat żootekniku ta’ oriġini u identifikazzjoni li jkunu inħareġ mill-Awtorità kompetenti, minn tal-anqas bil-lingwa tal-pajjiż tad-destinazzjoni u jkun konformi mal-mudell li għandu jiġi mfassal skond il-ħtiġiet tal-Komunità Ewropea u skond kull proċedura stabbilita skond l-artikolu 34(d) tal-Att. 9. Kondizzjonijiet li jkunu japplikaw għall-importazzjonijiet ta’ equidae u s-semen, l-ova jew l-embrijuni tagħhom minn pajjiżi terzi. Pendenti l-implimentazzjoni ta’ regoli tal-Komunità Ewropea rilevanti, il-kondizzjonijiet li jkunu japplikaw għall-importazzjonijiet ta’ equidae u s-semen, l-ova u l-embrijuni tagħhom minn pajjiżi terzi, ma jistgħux ikunu aktar favorevoli minn dawk li jirregolaw il-kummerċ intra-Komunitarju bejn l-iStati Membri tal-Unjoni Ewropea. 10. Reati u pieni. (1) Kull persuna li tonqos milli tkun konformi ma’ dawn ir-regolamenti tkun ħatja ta’ reat skond l-Att u l-applikazzjoni ta’ piena amministrattiva skond l-artikolu 61 tal-Att għandha tapplika għall-persuna li tkun ħatja. (2) Kull dritt mogħti lill-awtorità kompetenti taħt dawn ir-regolamenti biex tapplika dawk il-miżuri kollha neċessarji skond l-artikolu 61 tal-Att, għandu jkun mogħti lill-awtorità mingħajr preġudizzju għal proċeduri kriminali oħrajn li jistgħu jittieħdu taħt l-Att jew kull liġi oħra meta persuna twettaq xireat billi tonqos milli tkun konformi ma’ dawn ir-regolamenti.